Document ID: 32005D0129

KOMISJONI OTSUS,
11. veebruar 2005,
millega kehtestatakse 2005. aastaks ühenduse tubakaalase fondi ressursside soovituslik jaotus liikmesriikide vahel määruse (EÜ) nr 2182/2002 artiklites 13 ja 14 osutatud meetmete rahastamiseks
(teatavaks tehtud numbri K(2005) 331 all)
(2005/129/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, (1) eriti selle artiklit 14a,
ning arvestades järgmist:
(1)
Komisjoni 6. detsembri 2002. aasta määruse (EÜ) nr 2182/2002 (milles sätestatakse üksikasjalikud eeskirjad nõukogu määruse (EMÜ) nr 2075/92 kohaldamiseks seoses ühenduse tubakaalase uurimistöö ja teabelevi fondiga) (2) artiklites 13 ja 14 sätestatakse meetmed muule toodangule ülemineku soodustamiseks. Neid meetmeid peab rahastama määruse (EMÜ) nr 2075/92 artikli 13 kohaselt asutatud ühenduse tubakaalase uurimistöö ja teabelevi fond.
(2)
Ühenduse tubakaalase uurimistöö ja teabelevi fondi käsutuses olevad koguressursid aastaks 2005 on kuni 28,8 miljonit eurot, millest 50 % tuleb määrata konkreetsele tegevusele seoses tubakatootjate ümbersuunamisega muude taimekultuuride kasvatamisse või muid töökohti loovate majandustegevuste juurde, samuti sellealaste uuringute juurde.
(3)
Seepärast on vaja kehtestada käsutuses oleva summa soovituslik jaotus asjaomaste liikmesriikide vahel vastavalt määruse (EÜ) nr 2182/2002 artikli 17 lõikele 2.
(4)
Käesoleva otsusega ettenähtud meetmed on kooskõlas tubakaturu korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 2182/2002 artiklites 13 ja 14 osutatud meetmete rahastamiseks ettenähtud ühenduse tubakaalase uurimistöö ja teabelevi fondi ressursside soovituslik jaotus liikmesriikide vahel aastaks 2005 on kehtestatud vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 11. veebruar 2005

Labels: 18
15
17
6